**projektas**

**reg. Nr. T-166**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**Dėl** DALINIO FINANSAVIMO SKYRIMO PROJEKTO **„PASVALIO R. SAVIVALDYBĖS KC PASTATO PASVALYJE, VYTAUTO DIDŽIOJO A. 3, REKONSTRAVIMAS“ ĮGYVENDINIMUI**

2019 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pasvalio rajono savivaldybės 2019-2021 metų strateginiu veiklos planu, patvirtintu Pasvalio rajono savivaldybės tarybos 2019 m. vasario 20 d. sprendimu Nr. T1-20 „Dėl Pasvalio rajono savivaldybės 2019-2021 m. strateginio veiklos plano patvirtinimo“ (su visais aktualiais pakeitimais), Lietuvos Respublikos kultūros ministerijos 2019 m. rugpjūčio 5 d. raštu Nr. S2-2155 „Dėl valstybės investicijų programos 2020-2022 metų projektų“ ir atsižvelgdama į projekto „Pasvalio r. savivaldybės KC pastato Pasvalyje, Vytauto Didžiojo a. 3, rekonstravimas“ tęstinumą nuo 2009 m. ir jau skirtas lėšas, Pasvalio rajono savivaldybės taryba nusprendžia:

1. Skirti 2020 m. Pasvalio kultūros centro rekonstravimui ne mažiau kaip 50 tūkst. Eur Savivaldybės biudžeto lėšų.
2. Įgalioti Pasvalio rajono savivaldybės administracijos direktorių pasirašyti su nurodyto projekto įgyvendinimu susijusius dokumentus.

Šis sprendimas **per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.**

Savivaldybės meras

Parengė

Strateginio planavimo ir investicijų skyriaus vyr. specialistė

Karolina Ulskytė

2019-08-08, tel. Nr. (8 451) 54 030

Suderinta DVS Nr. RTS-180

Pasvalio rajono savivaldybės tarybai

**AIŠKINAMASIS RAŠTAS**

**Dėl** DALINIO FINANSAVIMO SKYRIMO PROJEKTO **„PASVALIO R. SAVIVALDYBĖS KC PASTATO PASVALYJE, VYTAUTO DIDŽIOJO A. 3, REKONSTRAVIMAS“ ĮGYVENDINIMUI**

**2019-08-08**

Pasvalys

1. **Problemos esmė.**

2019 m. rugpjūčio 5 d. Pasvalio rajono savivaldybės administracija gavo Lietuvos Respublikos kultūros ministerijos raštą Nr. S2-2155 „Dėl valstybės investicijų programos 2020-2022 metų projektų“, kuriame pažymima, kad 2019 m. rugpjūčio 1 d. Kultūros ministerijos investicijų projektų atrankos komisija pateikė siūlymus dėl preliminaraus 2020-2022 m. investicijų lėšų paskirstymo savivaldybių projektams ir projektui „Pasvalio r. savivaldybės KC pastato Pasvalyje, Vytauto Didžiojo a. 3, rekonstravimas“ 2020 m. planuojama skirti 518 tūkst. Eur. Atsižvelgiant į tai, Pasvalio rajono savivaldybės administracija buvo įpareigota iki rugpjūčio 7 d. pagal numatomus preliminarius asignavimus užpildyti tam tikras formas, o ne vėliau kaip iki šių metų rugsėjo 2 d. – pateikti Savivaldybės tarybos sprendimą dėl prisidėjimo Savivaldybės lėšomis, kuriomis būtų užtikrintas šio projekto įgyvendinimas. Projektas „Pasvalio r. savivaldybės KC pastato Pasvalyje, Vytauto Didžiojo a. 3, rekonstravimas“ pradėtas įgyvendinti 2009 m. ir bendra šio projekto vertė yra 2 195 tūkst. Eur; iš jų Valstybės investicijų programos lėšos – 1825 tūkst. Eur, Savivaldybės biudžeto lėšos 370 tūkst. Eur. Nuo 2009 m. Savivaldybė projekto įgyvendinimui yra skyrusi 320 tūkst. Eur, todėl 2020 m. dar reikia skirti ne mažiau kaip 50 tūkst. Eur.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Priėmus šį sprendimo projektą bus sudarytos sąlygos gauti finansavimą iš Valstybės investicijų programos tolimesniam projekto vykdymui.

**3. Skaičiavimai, išlaidų sąmatos, finansavimo šaltiniai.**

Projektas bus vykdomas 2020 metais. 518 tūkst. Eur bus gauta iš Valstybės investicijų programos, Savivaldybei reikia prisidėti ne mažiau kaip 50 tūkst. Eur.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyr. specialistė Karolina Ulskytė

**7. Sprendimo projekto rengimo metu gauti specialistų vertinimai ir išvados.**

 Sprendimas parengtas atsižvelgiant į gautas išvadas ir rekomendacijas.

Strateginio planavimo ir investicijų skyriaus vyr. specialistė Karolina Ulskytė